अपने क्रश को किसी और तरीके से बताना कि आप उनके लिए कैसा महसूस करते हैं अपने क्रश को मिल कर सामने से अपनी भावनाएं जताना सही रूप में प्रतिक्रिया (Reaction) देना
वैसे तो अपने आमने-सामने अपने दिल की बात बताने की बात ही कुछ और हैं क्योंकि ऐसा करने से आप ज्यादा आत्मविश्वासी लगते हैं | फ़ोन पर ऐसा कुछ बोलना उतना अच्छा विकल्प नहीं माना जाता | लेकिन अगर आप शर्मीले मिज़ाज के हैं और अपनी बात कहने की हिम्मत नहीं जुटा पा रहे है तो ऐसा किया जा सकता है | उन्हें हेलो बोलकर थोड़ा हंसी मजाक कर कम्फर्टेबल महसूस करवाएं और फिर अपनी बात कह दें |   जब आप फ़ोन पर अपने दिल की बात कहते हैं तो आप कम घबराते हैं और अच्छे से अपनी बात कह पातें हैं क्योंकि आप उनकी शक्ल नहीं देख पा रहे | लेकिन फिर भी अगर आप नर्वस महसूस करते हैं तो थोड़ा आगे और पीछे की ओर चलें ताकि आप उस घबराहट को दूर कर सकें | अगर आपने सोच लिया है कि आप फ़ोन पर ही अपने दिल की बात बोलना चाहते हैं तो आप अपने किसी दोस्त को फ़ोन कर प्रैक्टिस कर सकते हैं कि आप अपने क्रश को सबसे पहले क्या बोलेंगे | अपने क्रश के बैग में, किसी सामान में या उनके डैस्क पर एक क्यूट सा नोट छोड़ कर भी बात बन सकती है | बस ऐसा कुछ लिखें "हाई, मैं तुम्हे पसंद करता हूँ|" अगर आपके क्रश को वो नोट सही समय पर मिल गया तो वो एक प्यारा सा सरप्राइज हो सकता है | बस ध्यान रहें कि वो क्यूट नोट आसानी से उन तक पहुंच जाएँ और किसी को इसकी खबर भी न हो |  लेकिन इस तरह के नोट के साथ ज़रा सावधानी बरतें क्योंकि ये घुम भी हो सकतें है या फिर किसी और के पास भी पहुंच सकते है | अगर आप उन्हें "आई लाईक यू" कहने में थोड़ा झिझक रहे है तो अपने क्रश के साथ कहीं घूमने जाएँ | आप ऐसे ही अपने क्रश को बोल सकते हैं कि आपके पास एक्स्ट्रा मूवी टिकट है या पूछें अगर उन्हें भूख लगी हो तो कुछ खाया जाएँ, या फिर किसी पार्क में टहला भी जा सकता है | वैसे भी किसी को अगर आप अकेले में मिलना चाहते हैं या बुलाते हैं तो सामने वाले को थोड़ा बहुत अंदाजा तो हो ही जाता है जिससे आपके लिए अपने मन की बात बोलना आसान हो जाता है | अगर आप अपने क्रश से अपने दिल का हाल बाँटना चाहते हैं और चाहते हैं की परिणाम आपकी इच्छा जैसे हो तो कुछ बातों का ध्यान रखना बहुत जरूरी है | अगर आप आत्मविश्वासी और ज़िंदादिल लगना चाहते हैं तो नीचें लिखी गई बातों पर ज़रा गौर करें |  अपने एहसासों को ज़ाहिर करने के लिए दोस्तों का सहारा बिल्कुल न लें | अगर आपको एक जिम्मेदार इन्सान लगना है तो ये काम आपको खुद करना होगा | अपनी फीलिंग्स को सोशल मीडिया पर बताना बिल्कुल ही गलत होगा | ऐसा करने से सामने वाले को लगेगा कि आप अपने इस होने वाले रिश्ते को लेकर गंभीर नहीं है | अपने क्रश को बताते हुए जरुरत से ज्यादा उत्तेजित न लगे | एक सिंपल "आई लाईक यू" कहना "मैं तब से तुमसे प्यार करने लगा हूँ जब मैंने पहली बार तुम्हे देखा" कहने से कई गुना बेहतर लगता है | हां, बिल्कुल ये बात सही है कि जब आप अपने क्रश को अपने दिल का हाल बताने के लिए मिलते है तो थोड़ा स्मार्ट दिखना जरूरी है जैसे अगर आप हमेशा फॉर्मल कपड़ों में ही उनसे मिलते है तो जीन्स-टीशर्ट कैसी रहेगी?  पर ध्यान रहें कि आपके क्रश को ऐसा न लगे कि अपनी बात कहने के लिए जरुरत से ज्यादा ही मेहनत कर रहे हैं | बस थोड़ा अलग और थोड़ा तरीके से तैयार होकर जाएँ ताकि आप का कॉन्फिडेंस और ज्यादा लगे | अगर आपको नतीजा सही चाहिए तो ऐसा समय चुने जब आप और आपका क्रश तनाव से दूर, अकेले और बात करने के सही मूड में हो | ऑफिस में किसी के सामने या तब जब अगले ही घंटे आपके क्रश या आपकी कोई प्रेजेंटेशन या मीटिंग हो, ये समय सही नहीं है | बल्कि ऐसा समय ढूंढें जब आप और आपका क्रश ऑफिस का सब काम खत्म होने के बाद एक दम फ्री होकर कॉफ़ी पी सकते हो | इसे बिल्कुल साधारण बात जैसा दिखाएं जैसे आप ऑफिस या किसी हेल्प के लिए पूछने वाले हो | अपने क्रश को ये जरूर बताएं कि आप उनसे अकेले में कोई बात करना चाहते हैं लेकिन किसी भी तरह का गंभीर माहौल न होने पाएं | अपनी गंभीर बात को जितना नार्मल तरीके से करेंगे उतना बेहतर होगा | बस कहें कि "ऑफिस के बाद तुमसे कुछ बात करनी है, अगर दो मिनट मेरे लिए निकाल पाओ |" मिलते ही तुरंत "आप मुझे अच्छी लगती है" बोलने की गलती बिल्कुल न करें | क्योंकि सामने वाला अभी भी अजीब महसूस कर रहा होगा कि आपने उसे अकेले में क्यों बुलाया है | बल्कि कुछ मजेदार किस्सा या कोई बात सुनाएँ या फिर उनकी कही किसी बात पर थोड़ा सा ज्यादा हॅसने की कोशिश करें | जब माहौल खुशनुमा होता है तो बातें भी अच्छी और सकारात्मक होती है | जरुरत से ज्यादा इंतज़ार करने की भी ज़रूरत नहीं | एक बार जब आप अकेले है और आपका क्रश आपके साथ कम्फर्टेबल हो गया है तो आप अपने दिल की बात बोलने में न झिझकें | जितना जल्दी आप बोलेंगे उतना बेहतर होगा क्योंकि देर करने से क्या पता मुँह से क्या गलत निकल जाएँ | बिल्कुल सिंपल और सीधा हो आपका इज़हार | उन्हें कहें कि "आप मुझे अच्छे लगते है" या "मुझे आपके साथ समय बिताना बहुत पसंद है|"   जब आप सामने वाले को अपनी बात बतातें है तो उनकी आँखों में देखें और अपनी बॉडी को ज़रा रिलैक्स रखें | ध्यान रहे कि आप सामने वाले के बहुत ज्यादा करीब न खड़े हो या फिर आप जमीन की ओर न देख रहे हो या फिर कुछ ज्यादा ही उत्सुक या ज्यादा उदासहीन न लगें | अपने क्रश को अपने दिल का हाल बताते हुए उसका नाम जरूर लें जैसे "निशा, मैं तुम्हे कुछ बताना चाहता हूँ" इस तरह बात थोड़ी पर्सनल लगती है | अपनी बातों को गोल-मोल न घुमाएं | ऐसा न हो कि आप बस बोले ही जा रहे है लेकिन वो जरूरी बात का ज़िक्र तक नहीं हो पा रहा | इससे आप अपने ऊपर ही एक दबाव डालेंगे जो चीज़ें मुश्किल कर सकता है | बिल्कुल उसी समय अपने क्रश को जवाब देने पर मजबूर न करें जैसे "तुम क्या सोचते हो" क्योंकि जैसे आपने ये बात बोलने में समय लिया है, सामने वाले को भी सोचने-समझने का मौका देना जरूरी है | अपनी बात बोलने के बाद थोड़ी सुकून की सांस लें, थोड़ा पीछे हो जाएँ ओर अपने क्रश को बोलने का मौका दें | आपका क्रश ठीक उसी समय बोल सकता है कि वह भी कुछ आप जैसा महसूस करता है या फिर उन्हें सोचने के लिए थोड़ा समय चाहिए | हो सकता है वह आपके बोलें "थैंक यू, मुझे ये बताने के लिए ! क्या मैं सोचने के लिए थोड़ा टाइम ले सकती हूँ|" ये बिल्कुल स्वाभाविक है |  अगर आप चाहते है कि सामने वाले का जवाब भी कुछ आप जैसा ही हो तो अपनी बात बोलने के बाद इत्मीनान रखें | ये भावनाएं हैं और सबकी अलग-अलग हो सकती हैं तो ऐसा होना ज़िन्दगी का अंत नहीं है | बल्कि अपने आप पर गर्व महसूस करें कि आप अपने दिल की बात कहने में सफल हुए और आपको उन सभी सवालों के जवाब मिल गए जो आपको न जाने कब से परेशान कर रहे थे | चाहे आपको वह नहीं मिला जो आप चाहते थे | अगर आपके क्रश की भावनाएं   आपको लेकर वैसी नहीं है जैसे आपकी है तो आराम से इस बात का सामना करें | उन्हें बोलें "कोई बात नहीं" या "मेरी बात सुनने के लिए थैंक यू|" बिल्कुल प्यार से उन्हें अलविदा कहें | "मुझे पता था ऐसा ही होगा" या "कोई मुझे पसंद नहीं करता" जैसे शब्दों का सहारा कभी न लें, नहीं तो सामने वाले को बहुत बुरा लग सकता है |  हमेशा याद रखें, किसी को अपनी दिल की बात बोल पाने का हौसला आपको भविष्य में किये जाने वाले फैसलों, रिश्तों और विकल्पों में कामयाबी दिलाएगा | अगर आप दोनों दोस्त है तो थोड़ा सब्र रखें पर इसका मतलब ये नहीं कि उनके सामने आते ही आप वहां से चले जाएँ या उन्हें नज़रअंदाज़ करें | वही करें जो आप हमेशा करते थे, वैसे ही रहें जैसे आप हमेशा थे और जब भी आप अपने क्रश से मिलें तो मुस्कुरा कर मिलें | हमेशा याद रखें जैसे किसी को चाहने पर किसी का कण्ट्रोल नहीं होता वैसे ही किसी को न चाहने की वजह भी नहीं होती | दिखाएं कि उनकी ये बात जान कर आपकी ख़ुशी को ठिकाना नहीं मिल रहा | अपने आप पर गर्व करें कि आप अपनी बात उन्हें बता पाएं | अपने क्रश के साथ समय बिताएं, घूमें, खाएं और मौज उड़ाएं | आप चीज़ों को सब्र के साथ भी कर सकतें हैं | सोचें कि अब आगे क्या करना है? आपका क्रश आपकी ज़िंदादिली और ईमानदारी देखकर और ज्यादा आपको चाहने पर मजबूर हो जायेगा |
अपने क्रश को अपनी बात फ़ोन पर बताना: एक प्यारे से खत के जरिये अपनी बात अपने क्रश तक पहुँचाना: अपने क्रश से ऐसे ही साथ घूमने के लिए बोलें जैसे कोई मूवी या कॉफ़ी: जाने क्या नहीं करना चाहिए: अच्छे से तैयार हो पर ऐसा भी न लगे कि आप ऐसा कहने के लिए ही इतने सज-धज के आएं हैं: एक सही समय और एक सही जगह होना जरूरी है: सामने वाले को बताएं कि आप उनसे कोई बात करना चाहते हैं: अपने क्रश को बहुत ही कम्फर्टेबल महसूस करवाएं, कोई मजेदार बात करें या फिर कोई जोक भी चलेगा: अब बस अपनी बात बोल दो: उनकी प्रतिक्रिया का इंतज़ार करें: अगर सामने वाला आप जैसा महसूस नहीं करता तो उदास होने की जरुरत नहीं है: अगर आपको यह बात पता चल जाती है कि आपका क्रश आपको उस तरीके से पसंद नहीं करता तो अपने हाव-भाव से उन्हें असहजता न होने दें: अगर सामने वाला भी वैसा ही महसूस करता है जैसा आप करते है तो ख़ुशी को मनाना जरूरी है:
https://www.wikihow.com/Tell-Your-Crush-You-Like-Them https://www.wikihow.com/Tell-Your-Crush-You-Like-Them https://www.wikihow.com/Tell-Your-Crush-You-Like-Them
Tell Your Crush How You Feel in Other Ways Telling Your Crush How You Feel in Person Reacting the Right Way